ai4bharat/Pralekha huggingface dataset:
रस्ते वाहतूक आणि महामार्ग मंत्रालय
फ्लेक्सी-फ्यूएल स्ट्राँग हायब्रिड इलेक्ट्रिक व्हेइकल्स  या भारतातील अशाप्रकारच्या पहिल्या प्रायोगिक तत्त्वावरील वाहन प्रकल्पाचा नितीन गडकरी यांच्या हस्ते प्रारंभ
आत्मनिर्भर भारतासाठी कृषी विकास दरात 6 ते 8 टक्के वाढ करण्याचे गडकरी यांचे आवाहन
नवी दिल्ली, 11 ऑक्टोबर 2022
फ्लेक्सी-फ्यूल स्ट्राँग हायब्रीड इलेक्ट्रिक व्हेइकल्स  या भारतातील अशाप्रकारच्या टोयोटाच्या पहिल्या प्रायोगिक तत्त्वावरील वाहन प्रकल्पाचा केंद्रीय रस्ते वाहतूक आणि महामार्ग मंत्री नितीन गडकरी यांनी आज आरंभ केला. हे वाहन 100% पेट्रोल तसेच 20 ते 100% मिश्रित इथेनॉल आणि इलेक्ट्रिक उर्जेवर चालणार आहे. केंद्रीय मंत्री महेंद्रनाथ पांडे, भूपेंद्र यादव, केंद्रीय राज्यमंत्री रामेश्वर तेली, कर्नाटकचे मंत्री डॉ. मुरुगेश निरानी, टोयोटा किर्लोस्कर मोटर्स प्रा. लि.चे उपाध्यक्ष विक्रम किर्लोस्कर आणि टोयोटा किर्लोस्कर मोटरचे व्यवस्थापकीय संचालक आणि मुख्य कार्यकारी अधिकारी मसाकाझू योशिमुरा हे देखील यावेळी उपस्थित होते.
आत्मनिर्भर भारतासाठी कृषी विकास दरात 6 ते 8 टक्के वाढ आवश्यक आहे, असे उपस्थितांना संबोधित करताना गडकरी यांनी सांगितले. ग्रामीण अर्थव्यवस्थेला चालना देण्यासाठी अतिरिक्त अन्नधान्याचे आणि साखरेचे इथेनॉलमध्ये रूपांतर करण्याच्या महत्त्वावर त्यांनी भर दिला.
'अन्नदाता ' 'ऊर्जादाता ' होण्यासाठी प्रोत्साहित करत मंत्री म्हणाले, हा प्रायोगिक तत्त्वावरील प्रकल्प यशस्वी झाल्यानंतर इलेक्ट्रिक वाहनांचे कार्यक्षेत्र तयार होईल आणि या इलेक्ट्रिक वाहनांच्या निर्मितीमध्ये नवा भारत हा जागतिक स्तरावर नेतृत्व करेल. नाविन्यपूर्ण, क्रांतिकारी,शाश्वत, किफायतशीर, ऊर्जा-कार्यक्षम असे हे तंत्रज्ञान आहे आणि हे तंत्रज्ञान नव्या भारतातील वाहतूक क्षेत्राचा पूर्णपणे कायापालट करेल, असे त्यांनी सांगितले.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 153
माहिती आणि प्रसारण मंत्रालय
सर्जनशीलतेच्या नावाखाली, शिवीगाळ आणि असभ्यपणा सहन केला जाणार नाही: अनुराग ठाकूर
ओटीटी वर अश्लील कंटेटच्या  वाढत्या तक्रारींविषयी सरकार गंभीर : अनुराग ठाकूर
ओटीटी प्लॅटफॉर्मवर वाढती अश्लीलता आणि असभ्य शिवीगाळ याबद्दल आलेल्या तक्रारींची सरकारने गंभीर दखल घेतली आहे, अशी माहिती, केंद्रीय माहिती आणि प्रसारण मंत्री अनुराग ठाकूर यांनी दिली. ते आज नागपुरात आयोजित पत्रकार परिषदेत बोलत होते.
“सर्जनशीलतेच्या नावाखाली जर कोणी शिवीगाळ करत असेल तर ते सहन केले जाणार नाही. ओटीटी प्लॅटफॉर्मवर वाढती शिवीगाळ आणि अश्लील दृश्याविषयी येणाऱ्या तक्रारींबद्दल सरकार गंभीर आहे. जर यासाठी नियमात काही बदल करण्याची गरज भासली तर मंत्रालय त्या दिशेनेही विचार करेल. कारण या प्लॅटफॉर्मना सर्जनशीलते साठी स्वातंत्र्य देण्यात आले होते, शिवीगाळ आणि अश्लीलतेसाठी नाही. आणि जर कोणी ही मर्यादा ओलांडली, तर सर्जनशीलतेच्या नावाखाली, असभ्य शिवीगाळ स्वीकारली जाणार नाही. यावर काही कारवाई करण्याची गरज पडली तर सरकार मागे हटणार नाही” असेही अनुराग ठाकूर यावेळी म्हणाले.
सध्या जी प्रक्रिया सुरु आहे, त्यानुसार, आधी प्राथमिक पातळीवर, निर्मात्यांना त्यांच्या तक्रारींचे निवारण करावे लागते. त्यांच्या वर्तनात बदल करुन, ते 90 ते 95 टक्के तक्रारी दूर करु शकतात. त्यानंतर संघटनेच्या पातळीवर देखील या तक्रारींचे निवारण केले जाते, जास्तीत जास्त तक्रारी तिथेच निरस्त केल्या जातात. आणि त्यापुढे, जेव्हा सरकारच्या पातळीवर गोष्टी होतात, तेव्हा विभागीय समितीच्या पातळीवर, त्यात कठोर कारवाईचे जे नियम आहेत, त्यानुसार आम्ही कारवाई करतो. मात्र गेल्या काही काळापासून, या तक्रारी वाढण्यास सुरुवात झाली आहे आणि आमचा विभाग अत्यंत गांभीर्याने त्याकडे बघतो आहे.आम्हाला या नियमावलीत बदल करायचं असेल, तर त्याबद्दलही आम्ही गांभीर्याने विचार करतो आहोत.
सुक्ष्म, लघु आणि मध्यम उदयोग मंत्रालय
75 वा स्वातंत्र्यदिन साजरा करण्यासाठी खादी व ग्रामोद्योग आयोगाने 75 प्रमुख रेल्वे स्थानकांवर खादी उत्पादनांच्या प्रदर्शन व विक्रीसाठी स्टॉल्स उभारले
75 वा स्वातंत्र्यदिन साजरा करण्यासाठी खादी व ग्रामोद्योग आयोगाने  देशभरातील 75 प्रमुख रेल्वे स्थानकांवर खादी उत्पादनांच्या प्रदर्शन व विक्रीसाठी केंद्रे  उभारली आहेत. ही केंद्रे पुढील वर्षभर म्हणजे 2022 सालच्या स्वातंत्र्यदिनापर्यंत सुरु राहतील. हा उपक्रम ‘आजादी का अमृतमहोत्सव’ सोहोळ्याचा एक भाग आहे. देशभरातील 75 रेल्वे स्थानकांवर या खादी विक्री केंद्राचे उदघाटन शनिवारी करण्यात आले. या प्रमुख स्थानकांमध्ये नवी दिल्ली , छत्रपती शिवाजी महाराज टर्मिनस मुंबई,नागपूर, जयपूर, अहमदाबाद , सुरत, अंबाला छावणी , ग्वाल्हेर, भोपाळ, पाटणा, आग्रा, लखनौ , हावडा, बंगळुरू, एर्नाकुलम आणि इतर स्थानकांचा समावेश आहे. या विक्री केंद्रांवर खादी व ग्रामोद्योगाचे कापड, तयार कपडे, खादी सौन्दर्यप्रसाधने, खाद्यपदार्थ, मध, मातीची भांडी, इत्यादी वस्तूंची विक्री करण्यात येईल. देशभरात मोठ्या संख्येने प्रवास करणाऱ्या रेल्वे प्रवाशांना या प्रदर्शन व विक्री केंद्रांवर स्थानिक कारागिरांनी बनवलेल्या वस्तू त्या त्या रेल्वे स्थानकांवरच विकत घेता येतील. त्यामुळे स्थानिक खादी कारागिरांना आपली वस्तूंच्या विक्रीसाठी मोठे व्यासपीठ उपलब्ध होईल.
खादी व ग्रामोद्योग आयोगाचे अध्यक्ष विनय कुमार सक्सेना यांनी या उपक्रमाचे स्वागत करताना म्हटले आहे, कि रेल्वे व KVIC च्या या संयुक्त प्रयत्नामुळे खादी कारागिरांचे सक्षमीकरण होईल. “ 75 रेल्वे स्थानकांवर सुरु झालेल्या या विक्री केंद्रांकडे मोठ्या प्रमाणात खरेदीदार आकर्षित होतील, त्यामुळे खादीच्या विस्तृत श्रेणीतील उत्पादनांना प्रसिद्धी मिळेल. यातून फक्त ‘स्वदेशी’ लाच नव्हे तर शासनाच्या ‘व्होकल फॉर लोकल’ उपक्रमालादेखील उठाव मिळेल.”
वाणिज्य आणि उदयोग मंत्रालय
परिवर्तन तसेच कौशल्य अद्ययावतीकरण यासाठी सॅन फ्रान्सिस्को येथील उद्योजकांना पाठबळ पुरविणाऱ्या ‘सेतू’ या अमेरिकी स्टार्ट अपची केंद्रीय मंत्री पीयूष गोयल यांच्या हस्ते सुरुवात
‘सेतू’ च्या मदतीने भारतातील स्टार्ट अप उद्योग अमेरिका स्थित गुंतवणूकदार आणि स्टार्ट अप परिसंस्थेतील आघाडीच्या उद्योगांशी जोडले जाणार
नवी दिल्ली, 7 सप्टेंबर 2022
केंद्रीय वाणिज्य आणि उद्योग, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांच्या हस्ते सॅन फ्रान्सिस्को येथील बे एरियातील उद्योजकांना पाठबळ पुरविणाऱ्या ‘सेतू’ या अमेरिकी स्टार्ट अपची सुरुवात करण्यात आली. या उपक्रमाच्या मदतीने भारतातील स्टार्ट अप उद्योग निधीचा पुरवठा, विपणन तसेच व्यावसायिकीकरण यासारख्या विविध क्षेत्रात मार्गदर्शन तसेच मदत करण्याच्या उद्देशाने अमेरिका स्थित गुंतवणूकदार आणि स्टार्ट अप परिसंस्थेतील आघाडीच्या उद्योगांशी जोडले जाणार आहेत.
भारतातील स्टार्ट अप परिसंस्थेशी संबंधित विशिष्ट मुद्द्यांवर केंद्रित असलेल्या भोजनकालीन चर्चेदरम्यान या उपक्रमाचे उद्घाटन करण्यात आले. बे एरियात असलेल्या या विषयातील यशस्वी सदस्यांकडून प्राथमिक पातळीवरील भारतीय स्टार्ट अप उद्योगांना देशांतर्गत समावेशन आणि मार्गदर्शन यासाठी प्रोत्साहन देण्यासाठीच्या विविध मार्गांवर या बैठकीत अधिक भर देण्यात आला.
भारतातील उद्योगांमध्ये गुंतवणूक करण्याची इच्छा असलेले अमेरिकेतील तज्ञ मार्गदर्शक आणि भारतात नव्याने उदयाला येत असलेले स्टार्ट अप यांच्यामध्ये असलेले भौगोलिक अडथळे दूर करण्याच्या उद्देशाने ‘सेतू’ची रचना करण्यात आली आहे. भारतातील स्टार्ट अप उद्योगांसाठी एक-केन्द्री समस्या समाधान केंद्र असलेल्या ‘मार्ग’ अर्थात मार्गदर्शन, सल्ला,मदत,लवचिकता आणि विकास यांच्याशी संबंधित स्टार्ट अप भारत उपक्रमाच्या अंतर्गत कार्यरत असणाऱ्या मार्गदर्शक पोर्टलच्या माध्यमातून या परस्पर संवादाला पाठबळ पुरविले जाईल.
सुविधा मिळण्यातील सुलभतेत सुधारणा करणे, योग्य जुळवणीसाठी कृत्रिम बुद्धिमत्तेचा वापर करणे, आभासी पद्धतीने बैठकांचे आयोजन करण्यासाठी वेळापत्रक निश्चित करणे, विशेष अभ्यासवर्गांचे आयोजन करणे, संबंधित माहिती, विश्लेषण, वैशिष्ट्ये यांच्यासाठी विविक्षित डॅशबोर्ड पुरविणे, स्टार्ट अप परिसंस्था सक्षम करणाऱ्या घटकांना या कार्यक्रमाचा भाग करून घेण्यासाठी आणि प्रेरित कार्ये करणे शक्य व्हावे यासाठी समूहाधारित कार्यक्रम आयोजित करणे ही ‘मार्ग’ पोर्टलची मुख्य कार्ये आहेत.
आजघडीला भारत स्टार्ट अप उद्योगांच्या संदर्भात जगात सर्वोच्च स्थानी पोहोचण्याचा प्रयत्न करत असताना योग्य वेळी योग्य मार्गदर्शन मिळणे अत्यंत महत्त्वाचे आहे. भारत सरकारने या क्षेत्रातील दिग्गज, मान्यवर तज्ञ आणि उद्योग जगतातील आघाडीच्या घटकांना भारताच्या स्टार्ट अप प्रवासाला अधिक मूल्ये प्रदान करून देशाप्रती योगदान देण्याचे आवाहन केले आहे.
‘मार्ग’तर्फे जगभरातील मार्गदर्शकांकडून अर्ज मागविण्यात आले आहेत. आतापर्यंत,
संपूर्ण जगातील 200 हून अधिक मार्गदर्शक या उपक्रमासाठी ‘मार्ग’च्या माध्यमातून सहभागी झाले आहेत. उद्योग जगताचे प्रतिनिधित्व करणाऱ्या अनेक प्रख्यात व्यक्ती आणि स्टार्ट अप परिसंस्थांकडून अर्ज सादर करण्यात आले आहेत.
G.Chippalkatti /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
आरोग्य आणि कुटुंब कल्याण मंत्रालय
देशातील कोविड चाचण्यांनी ओलांडला एक कोटींचा टप्पा
कोविड-19 च्या चाचणी प्रयोगशाळांची संख्या 1100 च्या पुढे
बरे झालेल्या रुग्णांची संख्या 4.24 लाख पेक्षा जास्त, बरे झालेल्यांची संख्या सक्रीय रुग्णांपेक्षा 1.7 लाखांनी अधिक
रुग्ण बरे होण्याचा राष्ट्रीय दर सुधारून 60.86% पर्यंत
नवी दिल्ली, 6 जुलै 2020
कोविड उपचार आणि व्यवस्थापनातली देशातली लक्षणीय उपलब्धी म्हणजे, कोविड-19 च्या आतापर्यंत झालेल्या चाचण्यांची संख्या आता 1 कोटींपेक्षा जास्त झाली आहे.
यावरून, देशव्यापी चाचण्यांना देण्यात आलेले प्राधान्य लक्षात येत असून, “टेस्ट, ट्रेस आणि ट्रीट’ म्हणजेच, चाचण्या-संपर्कशोध आणि उपचार या त्रिसूत्रीवर भर दिला जातो आहे, त्याशिवाय, सर्व घटकांकडून वारंवार पाठपुरावा करत, त्यानुसार धोरणात बदल करण्याच्या केंद्र आणि राज्य/केंद्रशासित प्रदेशाच्या भूमिकेचे परिणामदिसत आहेत.
गेल्या 24 तासांत, देशात 3,46,459 नमुन्यांची चाचणी करण्यात आली. आतापर्यंत करण्यात आलेल्या एकूण चाचण्यांची संख्या आता, 1,01,35,525 इतकी झाली आहे.
देशभरात चाचण्यांसाठीच्या प्रयोगशाळांची संख्या सातत्याने वाढवण्याचा देखील सकारात्मक परिणाम दिसतो आहे. आजपर्यंत देशात कोविडसाठी एकूण 1105 प्रयोगशाळांची व्यवस्था करण्यात आली आहे. यातल्या 788 प्रयोगशाळा सरकारी असून 317 प्रयोगशाळा खाजगी आहेत.
या प्रयोगशाळांमध्ये कोविड-19 च्या निदानासाठी होणाऱ्या विविध चाचण्या पुढीलप्रमाणे :--
- रियल-टाईम RT PCR आधारित चाचणी प्रयोगशाळा: 592 
- TrueNat आधारित चाचणी प्रयोगशाळा: 421 
- CBNAAT आधारित चाचणी प्रयोगशाळा: 92 
कोविड-19 चे प्रतिबंधन आणि व्यवस्थापन यासठी केंद्र सरकार आणि राज्ये/केंद्रशासित प्रदेश करत असलेल्या एकत्रित आणि सातत्यपूर्ण प्रयत्नांमुळे आजपर्यंत देशात कोविडचे रुग्ण बरे होण्याची संख्या 4,24,432 पर्यंत पोहोचली आहे. गेल्या चोवीस तासांत देशभरात कोविडचे 15,350 रुग्ण उपचारानंतर बरे झाले.
कोविडच्या सक्रीय रुग्णांच्या तुलनेत, बरे झालेल्या रुग्णांची संख्या 1,71,145 इतकी अधिक आहे. यामुळे, रुग्ण बरे होण्याचा राष्ट्रीय दर 60.86% इतका झाला आहे.
सध्या देशांत कोविडच्या 2,53,287 सक्रीय रुग्णांवर उपचार सुरु आहेत.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in.
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
शांघाय सहकार्य संघटना स्टार्टअप फोरम 2023
एससीओ स्टार्टअप फोरमची तिसरी आवृत्ती एससीओ सदस्य देशांमधील स्टार्ट अप्सचा जागतिक सहभाग वाढवण्यावर आणि नवोन्मेषावर देणार भर
नवी दिल्ली, 11 मे 2023
आभासी माध्यमातून दोन वेळा झालेल्या यशस्वी आयोजनानंतर, वाणिज्य मंत्रालयाच्या उद्योग आणि अंतर्गत व्यापार प्रोत्साहन विभागाच्या स्टार्टअप इंडियाने पहिल्यांदाच प्रत्यक्ष उपस्थितीच्या माध्यमातून शांघाय सहकार्य संघटना स्टार्टअप फोरमच्या तिसऱ्या आवृत्तीचे नुकतेच नवी दिल्लीत आयोजन केले. एससीओ सदस्य देशांमध्ये स्टार्टअपविषयक संवादाची व्याप्ती वाढावी, नवोन्मेषी वृत्तीची जोपासना व्हावी, अधिक रोजगार निर्माण व्हावेत आणि नवोन्मेषी तोडगे काढण्यासाठी युवा वर्गाला प्रोत्साहन मिळावे या उद्देशाने या फोरमचे आयोजन करण्यात आले.
या फोरममध्ये सरकारी अधिकारी, खाजगी उद्योग क्षेत्रातील अग्रणी, इनक्युबेटर्स आणि स्टार्टअप यांच्या एका शिष्टमंडळासह एससीओ सदस्य देश प्रत्यक्ष उपस्थितीद्वारे सहभागी झाले होते. केंद्रीय वाणिज्य आणि उद्योग राज्यमंत्री सोम प्रकाश यांनी यामध्ये मुख्य भाषण केले. यामध्ये त्यांनी देशाच्या अर्थव्यवस्थेला चालना देण्यामध्ये स्टार्टअपची भूमिका अधोरेखित केली. वाणिज्य मंत्रालयाच्या उद्योग आणि अंतर्गत व्यापार प्रोत्साहन विभागाच्या संयुक्त सचिव मनमीत कौर नंदा यांनी या शिष्टमंडळाला भारताच्या स्टार्टअप प्रवासाबाबत आणि स्टार्टअपला प्रोत्साहन देण्यासाठी भारत सरकार राबवत असलेल्या उपक्रमांबाबत माहिती दिली.
याशिवाय या शिष्टमंडळाचे सदस्य स्टार्टअप इंडियाने ‘स्टार्टअप परिसंस्था विकसित करण्यामध्ये द्विपक्षीय आणि बहुपक्षीय भागीदारीची भूमिका’ या विषयावर आयोजित केलेल्या एका कार्यशाळेतही सहभागी झाले. सदस्य देशांमध्ये घनिष्ठ संबंध प्रस्थापित करण्यासाठी विविध उपक्रमांना विचारात घेण्याविषयीच्या आणि एससीओ देशांमध्ये स्टार्टअप परिसंस्थेला चालना देण्याविषयीच्या संवादात्मक सत्रांचा या कार्यशाळेत समावेश होता. अशा प्रकारच्या संवादांमध्ये नेतृत्व करून भारताने नवोन्मेषाचा विस्तार, संपूर्ण परिसंस्थेची एकत्र गुंफण आणि एससीओच्या इतर सदस्य देशांनी अशाच प्रकारचे कार्यक्रम हाती घ्यावेत म्हणून प्रोत्साहन देण्याची एक संधी म्हणून या फोरमचा वापर केला.
S.Bedekar/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
संरक्षण मंत्रालय
युद्धाभ्यास ‘वरूण 2022 ’चा समारोप
नवी दिल्ली, 4 एप्रिल 2022
‘वरुण 2022’ हा भारत आणि फ्रान्स दरम्यानचा 20 वा द्विपक्षीय नौदल युद्ध अभ्यास 3 एप्रिल 22 रोजी पूर्ण झाला. यावर्षीच्या युद्धाभ्यासात सागरी युद्धाशी संबंधित अनेक बाबींचा समावेश होता. या युद्धाभ्यास प्रात्यक्षिकांमधील सागरी विभागात अत्याधुनिक पाणबुडीरोधक युद्धनीती, तोफांची प्रात्यक्षिके, दर्यावर्दी क्षेत्रातील सुधारणा, रणनीतीच्या विविध पद्धती आणि विमानहल्ल्यांचा समावेश होता. नौदलाच्या विविध जहाजांनी एका जहाजावरुन दुसऱ्या जहाजावर हेलिकॉप्टर उतरवण्याची प्रात्यक्षिके दाखवली, यातून त्यांच्यातील सामंजस्याचे उत्तम प्रदर्शन करण्यात आले. तोफांचा वापर व जहाजांमधील आपापसातील रसद आपूर्तिसाठी वापरल्या जाणाऱ्या पद्धतीचाही सराव करण्यात आला.
अंतिम टप्प्यात पाणबुडीरोधक रणनीतीवर  भर देण्यात आला होता. आय एन एस चेन्नई या जहाजासोबत सी किंग Mk 42B, सागरी गस्ती विमान P 8i , फ्रेंच नौदल फ्रिगेट एफ एस कुरबेट, मदतनीस जहाज एफ एस लॉयर, तसेच इतर जहाजांनी मिळून पाणबुडीरोधक रणनीतीचा पूर्ण सराव केला. यात नौदल सैनिकांची अत्याधुनिक उपकरणांच्या मदतीने खोल समुद्रातील वाहतूक करणे याचा सरावही समाविष्ट होता.
शेवटच्या दिवशी म्हणजेच 3 एप्रिल 22 रोजी या युद्धसरावात दोन्ही देशांच्या नौदल अधिकाऱ्यांच्या आपापसातील भेटी व नौदल सैनिकांच्या अत्याधुनिक वाहतूक उपकरणांमार्फत वाहतुकीचा सरावाचा, तसेच समारोप सत्राचा समावेश होता. सर्व सहभागी पथकांचे आय एन एस चेन्नई या जहाजावर एकत्रीकरण व माहिती संकलन करण्यात आले. सर्व सागरी प्रात्यक्षिकांमधील आधुनिक बाबींचे विश्लेषण करून यापुढील सरावांमध्ये त्यातील कोणकोणत्या उपकरणांचा अथवा पद्धतींचा समावेश करता येईल याबद्दल चर्चा झाली. या सत्रानंतर युद्धाभ्यासाच्या समारोपामध्ये पारंपरिक पद्धतीने दोन्ही देशांच्या नौदलाच्या जहाजांचा ‘स्टीम पास्ट’ घेण्यात आला. आय एन एस चेन्नई ने फ्रेंच जहाजांच्या अगदी जवळून मार्गक्रमण केली व त्यादरम्यान दोन्ही देशांच्या जहाजांवरील सैनिकांनी एकमेकांचा निरोप घेत पुढील प्रवासात उत्तम समुद्री वारे व शांत समुद्र मिळण्यासाठी एकमेकांचे अभिष्टचिंतन केले.
दोन्ही देशांच्या जहाजांनी दाखवलेला उत्तम प्रतीचा समन्वय, अचूक वेळेत सर्व प्रकारच्या हालचाली व सागरी रणनीतीची उत्कृष्ट प्रात्यक्षिके हि या ‘वरुण 22’ या युद्धाभ्यासाची वैशिष्ट्ये होती. या युद्धाभ्यासाची सर्व उद्दिष्टे सर्व सहभागिनीं पूर्णपणे प्राप्त केली . या प्रात्यक्षिकांमधून भारतीय व फ्रेंच नौदलाने उच्च प्रतीचा समन्वय व आपापसातील उत्तम सहकार्यभावना प्रदर्शित केली. यामुळे भविष्यात गरज पडल्यास या दोन्ही नौदलांना एकत्रितरित्या काम करणे सोपे जाईल.
भारत व फ्रांस मधील धोरणात्मक भागीदारी वृद्धिंगत होण्यासाठी ‘वरुण 2022’ या युद्धाभ्यासाचा नक्कीच उपयोग होईल.S.Thakur/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 279
अर्थ मंत्रालय
महसूली तूट भरून देण्यासाठी 14 राज्यांना 7183.42 कोटी रुपये जारी
राज्यांना 2022-23 मध्ये महसूली तुट भरून काढण्यासाठी आतापर्यंत मिळाले 86,201 कोटी रुपये
नवी दिल्ली, 8 एप्रिल 2022
केंद्रीय अर्थमंत्रालयाच्या अखत्यारीतील व्यय विभागाने, काल 14 राज्यांना महसुली तूट भरून काढण्यासाठीच्या  अनुदानाचा पहिला मासिक निधी म्हणून, 7,183.42 कोटी रुपये जारी केले.
पंधराव्या वित्त आयोगाने, आर्थिक वर्ष 2022-23 मधे या अनुदानापोटी 14 राज्यांना 86,201 कोटी रुपयांचे अनुदान द्यावे, अशी शिफारस केली आहे. शिफारस केलेले अनुदान व्यय विभागाकडून शिफारस केलेल्या राज्यांना 12 समान मासिक हप्त्यांमध्ये जारी केले जाईल.
राज्यघटनेच्या कलम 275 अंतर्गत, राज्यांना हे विचलनानंतरचे  महसुली अनुदान दिले जाते. जेणेकरुन, राज्यांना, महसूलात आलेली तूट भरून काढता येईल.
हे अनुदान मिळण्यासाठी, राज्यांची पात्रता आणि 2020-21 ते 2025-26 या कालावधीसाठी अनुदानाचे प्रमाण किती असावे हे राज्याच्या महसूल आणि खर्चाच्या मूल्यांकनातील तफावतीच्या आधारे पंधराव्या वित्त आयोगाने निश्चित केले आहे.
आंध्र प्रदेश, आसाम, हिमाचल प्रदेश, केरळ, मणिपूर, मेघालय, मिझोराम, नागालँड, पंजाब, राजस्थान, सिक्कीम, त्रिपुरा, उत्तराखंड आणि पश्चिम बंगाल या राज्यांना 2022-23 या कालावधीत पंधराव्या वित्त आयोगाने महसूल तूट भरुन देण्यासाठी अनुदानाची शिफारस केली आहे
2022-23 साठी शिफारस केलेल्या विचलनानंतरच्या  महसुली अनुदानाचा राज्यवार तपशील आणि राज्यांना पहिला हप्ता म्हणून जारी केलेली रक्कम खालीलप्रमाणे आहे:
राज्यनिहाय विचलनानंतरचे  महसुली अनुदान  जारी केले

|
|
S.No.
|
|
Name of State
|
|
PDRDG recommended by FC-XV for the year 2022-23.
|
|
1st instalment released for the month of April, 2022.
|
|
1
|
|
Andhra Pradesh
|
|
10,549
|
|
879.08
|
|
2
|
|
Assam
|
|
4,890
|
|
407.50
|
|
3
|
|
Himachal Pradesh
|
|
9,377
|
|
781.42
|
|
4
|
|
Kerala
|
|
13,174
|
|
1097.83
|
|
5
|
|
Manipur
|
|
2,310
|
|
192.50
|
|
6
|
|
Meghalaya
|
|
1,033
|
|
86.08
|
|
7
|
|
Mizoram
|
|
1,615
|
|
134.58
|
|
8
|
|
Nagaland
|
|
4,530
|
|
377.50
|
|
9
|
|
Punjab
|
|
8,274
|
|
689.50
|
|
10
|
|
Rajasthan
|
|
4,862
|
|
405.17
|
|
11
|
|
Sikkim
|
|
440
|
|
36.67
|
|
12
|
|
Tripura
|
|
4,423
|
|
368.58
|
|
13
|
|
Uttarakhand
|
|
7,137
|
|
594.75
|
|
14
|
|
West Bengal
|
|
13,587
|
|
1132.25
S.Kane/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
विज्ञान आणि तंत्रज्ञान मंत्रालय
इंडियन चेस्ट सोसायटीकडून सीएसआयआर आणि सीएमईआरआय यांच्या ऑक्सिजन संवर्धन तंत्रज्ञानाचे वर्णन '‘मेड इन इंडिया, मेड फॉर इंडिया’
नवी दिल्ली, 27 जून 2021
सीएसआयआर-सीएमईआरआय यांच्या संयुक्त विद्यमाने इंडियन चेस्ट सोसायटीतर्फे 'कोविड युगातील आशेचा किरण: ऑक्सिजन' या विषयावर आज एका वेबिनारचे आयोजन करण्यात आले होते. सीएसआयआर-सीएमईआरआयचे संचालक प्राध्यापक हरीश हिरानी हे या वेबिनारचे प्रमुख वक्ता होते. वेबिनारला डॉ. दीपक तलवार, डॉ. नीरज गुप्ता, डॉ. सुभाकर कंदी आणि डॉ. ध्रुबज्योती रॉय यांसारख्या सुप्रसिद्ध फुफ्फुसतज्ञांची तसेच इंडियन चेस्ट सोसायटीच्या वरीष्ठ सदस्यांची उपस्थिती होती. हे सर्वजण प्रतिष्ठित फुफ्फुसतज्ञ आणि भारतीय चेस्ट सोसायटीचे वरिष्ठ सदस्य आहेत. भारतीय चेस्ट सोसायटीच्या वतीने डॉ. डी. बेहेरा यांनी संपूर्ण आभासी पॅनेल चर्चेचे संचालन केले.
सीएसआयआर-सीएमईआरआयचे संचालक प्रा. हरीश हिरानी यांनी आपल्या बीजभाषणात सांगितले, की मानवी शरीर उच्छवास सोडण्याच्या प्रक्रियेदरम्यान ऑक्सिजनचा भरपूर भाग हवेत सोडतो. हा हाय फ्लो ऑक्सिजन थेरपी दरम्यान उच्छवासातील ऑक्सिजन अशा रितीने शोषला जातो, ज्यामुळे ऑक्सिजनचा भार मोठ्या प्रमाणात कमी होईल. सीएसआयआर-सीएमईआरआय ऑक्सिजन संवर्धन युनिट  ही कार्यक्षमता व्यापून टाकते आणि ऑक्सिजन कॉन्सन्ट्रेटरच्या पलीकडे जाते. सूक्ष्म, लघु आणि मध्यम उद्योग हे भारतीय अर्थव्यवस्थेचा आधारस्तंभ असल्याने, सीएसआयआर-सीएमईआरआयने त्यांना तंत्रज्ञान आत्मसात करून क्षमता वाढीसाठी आभासी जागरूकता उपक्रमांच्या मालिका आयोजित केल्या आहे. या उपक्रमाचा एक भाग म्हणून, तंत्रज्ञान आधीपासूनच भारतभरातील अनेक एमएसएमईंना देण्यात आले आहे, जे या तंत्रज्ञानाचा प्रसार करण्यास मदत करतील.
सीएसआयआर-सीएमईआरआय प्रगत ऑक्सिजन मास्क तंत्रज्ञानावर कार्य करीत आहे जे व्हायरल लोडच्या या प्रसारापासून संरक्षण प्रदान करेल. यात श्वास घेण्यासाठी आणि उच्छवास सोडण्यासाठी वेगवेगळे हवेचे मार्ग आहेत. पुरवठ्याचा आणि उच्छवास टाकण्याचा मार्ग वेगवेगळा असून तो Co2 स्क्रबर आणि बीव्ही फिल्टरसह सुसज्ज आहे. हा अभिनव प्रयोग उच्छवासित हवेतील ऑक्सिजनच्या पुनर्वापराच्या शक्यतेच्या दिशेने एक पुढचे पाऊल आहे. हे तंत्रज्ञान विलगीकरण/ प्रतिबंधक क्षेत्र यासाठी देखील आदर्श आहेत, जेथे हवेचा पुनःप्रसार करण्यासारख्या वातावरणाची आवश्यकता असते.
ग्रामीण भागामध्ये ऑक्सीजन हॉस्पिटल बेडसाठी प्रगत ओईयू देखील कार्यरत आहेत, ज्यावर स्वतंत्र प्रवाह दर आणि FiO2 यांचे नियंत्रण असेल. सीएसआयआर-सीएमईआरआय, 50 एलपीएम आणि 100 एलपीएम ऑक्सिजन संवर्धन तंत्रज्ञानाच्या हॉस्पिटल विकासाच्या प्रारुपासाठी संशोधन कार्य करीत आहे. विद्यमान रुग्णालयांसाठी आणखी एक हायब्रीड सिस्टम कॉन्फिगरेशन जी पुरेशा ऑक्सिजन सिलेंडर्सच्या साठ्यांसह ऑक्सिजन पुरवठा करण्यासाठी अंगभूत इंटेलिजेंट कंट्रोलर सिस्टमच्या माध्यमातून हॉस्पिटलच्या ऑक्सिजन सिलिंडर आणि ऑक्सिजन लाइन्ससह कार्य करण्यास सक्षम असेल.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 16 नोव्हेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 59,75,469 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 112 कोटी 97 लाखांचा  टप्पा ओलांडला आहे. देशभरात 1,16,00,209 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासांत 11,971 रुग्ण कोविड आजारातून बरे झाल्यामुळे देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,38,61,756 झाली आहे.
परिणामी, भारतातील रोगमुक्ती दर 98.27% आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या गेले सलग 142 दिवस, 50,000 हून कमी असण्याचा कल कायम आहे.
गेल्या 24 तासांत, 8,865 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,30,793 इतकी आहे, गेल्या 525 दिवसांतील ही सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.38% असून मार्च 2020 पासूनचे हे सर्वात कमी प्रमाण आहे.
देशभरात कोविड संसर्ग तपासणी चाचण्या करण्याच्या क्षमतेचा विस्तार करण्याचे काम सुरु आहे. गेल्या 24 तासांत देशात एकूण 11,07,617 चाचण्या करण्यात आल्या. देशात आतापर्यंत एकंदर 62 कोटी 57 लाखांहून अधिक  चाचण्या करण्यात आल्या.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 0.97% असून गेले 53 दिवस हा दर 2%हून कमी राहिला आहे. दैनंदिन पॉझिटीव्हिटी दर आज 0.80% इतका आहे. दैनंदिन पॉझिटीव्हिटी दर गेले सलग 43 दिवस 2% हून कमी आणि गेले सलग 78 दिवस 3% हून कमी राहिला आहे.
इतर अपडेट्स :-
- आतापर्यंत भारत सरकारने खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना आतापर्यंत एकूण 125 कोटींहून अधिक  मात्रांचा पुरवठा झाला आहे. यापुढील काळात लसीकरण करण्यासाठी, राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 19 कोटी 55 लाखांहून अधिक  मात्रा अजूनही शिल्लक आहेत.
- “कोविड लसीकरणाचे यश हे सरकारचे नसून संपूर्ण देशाचे यश आहे हे पंतप्रधान नरेंद्र मोदी यांनी ठळकपणे सांगितले आहे. सर्व संबंधितांनी आपापल्या स्तरावर उत्तम काम केले, अशा तऱ्हेने एकत्रितपणे लक्ष्य साध्य करण्याची क्षमता हेच लोकशाहीचे खरे गमक आहे.”, असे प्रतिपादन केंद्रीय आरोग्य आणि कुटुंब कल्याण मंत्री मनसुख मांडविया यांनी आज केले. कोविड लसीकरणाचा उपक्रम देशभरात नेण्यासाठी सरकारला मदत करणाऱ्या सर्व संबंधितांच्या प्रतिनिधींशी त्यांनी संवाद साधला. केंद्रीय आरोग्य आणि कुटुंबकल्याण राज्यमंत्री भारती प्रवीण पवार त्यांच्या मतदार संघातून कार्यक्रमाला डिजिटली उपस्थित होत्या.
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
पंतप्रधान कार्यालय
परीक्षा पे चर्चा 2023 या कार्यक्रमाशी निगडित उपक्रमांमध्ये सहभागी होण्यासाठी पंतप्रधान नरेंद्र मोदी यांनी विद्यार्थी, पालक आणि शिक्षकांना केले आमंत्रित
नवी दिल्ली, 30 नोव्हेंबर 2022
परीक्षा पे चर्चा 2023 या कार्यक्रमाशी निगडित रोचक उपक्रमांमध्ये सहभागी होण्यासाठी पंतप्रधान नरेंद्र मोदी यांनी विद्यार्थी, पालक आणि शिक्षकांना आमंत्रित केले आहे. विद्यार्थ्यांसाठी तणावमुक्त वातावरण तयार करण्यासाठी एकत्रितपणे काम करायची आवश्यकता असल्याच्या मुद्द्यावर त्यांनी भर दिला आहे.
शिक्षण मंत्रालयाच्या एका ट्विटचा दाखला देत पंतप्रधानांनी ट्विट केले आहे.
“परीक्षा पे चर्चा 2023 या कार्यक्रमासाठी मी परीक्षा योद्ध्यांना, त्यांच्या पालकांना आणि शिक्षकांना रंजक उपक्रमांत सहभागी होण्यासाठी निमंत्रित करतो. आपल्या विद्यार्थ्यांसाठी तणावरहीत वातावरण तयार करण्यासाठी आपण एकत्रितपणे काम करूया. #परीक्षा पे चर्चा 2023”
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(